Aarhuus Stifts-Tidende, 1829-02-03
Rusland. Det russiske Monarkie er unægtelig det mægtigste paa Jordkloden, ikke allene fordi det er det største i Omfang, fordi det allerede har 60 Millioner Jndbyggere, faaer en aarlig Tilvært af en Million Mennesker og trækker Nabostaternes Overbefolkning til sig, hvilket saaledes kan gaae frem i en uberegnelig Grad, eller fordi dette Stilling er saa uangribelig, da det er dækket mod Norden og Østen af Nordpolens Jis og af Ørkener og Bjerge; men fornemmelig af tre Aarsager: 1) fordi de politiske Conjuncturer ere til dets Faveur, især ved Forholdenne til Sverrig og Preussen; 2) fordi det staaer underet absolut Enevolds=Herredømme og Folket staaer netop paa det Kultuctrin, at det kan benyttes af en kultiveret Regjering, som et Redskab, og er for lidet kultiveret til at det kan falde paa at ville indblande sig i Regjeringens Planer; men hvad der for det tredie og især giør Rusland stærkt, er, at det ikke som de vestlige Staterlider af en indvortes Kamp imellem Religionspartier og Religionsmeninger, men at Regjeringen har antaget og fulgt det Princip, at tilstaae dem alle Opmærksomhed og Beskyttelse, og da nu Rusland indeholder mange forskjellige Nationer af forskjellige Religionsbekjendelser, som i Grunden hade eller foragte hinandens, saa slutte de sig Alle til Regjeringen, som beskytter dem Alle, og denne kan ikke saa let befrygte noget vidtudstrakt Oprør i sine Stater, da Jndbyggerne ere fjernede fra hinanden i Tænkemaade og i Sæder, og ikke kunne blive indbordes forenede. Saaledes er virkelig den indvortes Tilstand i Rusland beskaffen, og denne Beskaffenhed betrygger den russiske Rige, uagtet dets uhyre Udstrækning, for at beholde en lang Varighed. Rusland har desuden den Fordeel, at det er næsten ophøiet over al politisk Misundelse, thi alle øvrige Magter maa erkjende, at denne er aldeles forgiæves, da en langvarig Fred fra Ruslands Side vil Aar for Aar gjøre det meere farligt end de blodigste Krige, fordi dets Basis til Magt og Velstand er saa uhyre stor, og denne vilde da formeres til det uendelige. Ruslands naturlige Mangler bestaae i det herskende Livegenskab og i Folkets Raahed; men hiints Baand kan kun løsnes med Forsigtighed, og det er ikke heller, naar man ret lærer at kjende det, i sig i selv og i det hele saa slemt som det viser sig for Phantasien, og Folkets Raahed vil Aar for Aar svinde ved Folkemængdens Tilvæxt og ved Omgang med Udlændinger. Men netop ved denne sin halvkulteverede Tilstand, bliver det skikket til at udbrede Kulturen blandt Asiens raae Nationer, og den har allerede udbredt mere Kultur i de asiatiske Lande end Britterne have gjort i deres, da de ikke kunne amalgamere sig saaledes med Jndbyggerne som Russerne kunne det. Naar Rusland følger sit høie Kald at udbrede sin Magt og derved Kulturen i Asien, saa vil det tabe sin Farlighed i Europa. Der til har det ved sine Erobringer 1827 i Persien og 1828. i det asiatiske Tyrkie gjort de væsentligste Fremskridt, og Resultatet af disse Krige maa allerede betragtes som høist mærkværdigt. J det europæiske Tyrkie udrettede det mindre i Fjor fordi det havde Naturen og Klimatet imod sig, fordi det maatte kæmpe med den sidste opblussende Lue af Ottomannernes Helteaand, og fordi det førte Krigens store Spil med en for ringe Deel af sin uhøre Magt. Men 17 erobrede Fæstninger og 6 occuperede Provindser vare ikke noget ubetydeligt Resultat af Krigen i det gamle Aar. Maaskee man attraaede ikke Andet? Maaskee man vilde kun prøve Kampens Hede og give Tyrkernes Fanatisme Leilighed til at udbrænde, Men anderledes vil det gaae, naar den kæmpemæssige Kraft først begynder rigtig at bruge sig, og især da Operationerne skulle i dette Aar gaae ud fra gandske andre Støttepuncter end i det foregaaende. Have Grækerne Uret; Jntet Folks Opstand kan være mere retmæssig end det græskes, intet billigere end at Europas Nationer komme det til Hielp i Kampen. Man ville blot gjøre sig bekjendte af Historien med den Uret og Vold, hvormed Tyrkerne fratoge dem deres Lande, og man vil finde, at de have samme Ret til at erobre dem tilbage, som Spaniolerne havde til at erobre deres Fædreland igjen, da Araberne havde indtaget hele Spanien, og de asturiske Bjerge vare deres sidste Tilflugtsted, eller som Russerne havde til at fordrive Mongolerne, da disse havde oversvømmet Rusland. Men kan ikke en Usurpation som har varet over 350 Aar betragtes som en legitim Regjering, som en Legimitet der er erhvervet ved Aarhundrers Havd, Der svares: at hvor den indvortes Legitimitet savnes, kan den udvortes ikke erhverves, og at en Regjering, som ikke har indført nogen Retspleie, som ikke stiller sine Undersaatters Liv og Eiendom i Sikkerhed under Lovenes Varetægt, kan aldrig betragtes som legitim, og det saameget mindre, naar den gjør Forskiel paa sine Undersaatter med Hensyn til deres Religion, og behandler Landets oprindelige Jndbyggere med Ringeagt og Haardhed, fordi deres religiøse Tro afviger fra dens egen. Og bør vi ikke derfor ønske, at hine herlige Lande, hvor Oldtidens skjønneste Kunstværker bleve opførte, dens viseste og aandrigste Mennesker levede, hvor Plato og Aristoteles lærte, hvor Hommer sang, hvor Moses opførte sin vise Statsbygning, hvor Menneskeslægtens største Lærer levede, hvor hine Oldtidens utallige koldfalske Lunstværker endnu vidne for os omde gamle Tiders forgangne og ubekjendte Storhed -at dog alle de herlige Lande, som i Oldtiden vare saa frugtbare og kultiverede, og som nu ere saa ødelagte og mishandlede, alle de Lande, hvis Kyster beskylles at det middellandske Hav, maa gives tilbage til Humaniteten og til Kulturen? - Det russiske Militair.